
Ministru kabineta noteikumi Nr. 34
Rīgā 2025. gada 14. janvārī (prot. Nr. 2 24. §)
Grozījumi Ministru kabineta 2018. gada 22. maija noteikumos Nr. 295 "Valsts atbalsta piešķiršanas kārtība lauksaimniecībā izmantojamās zemes iegādei lauksaimniecības produkcijas ražošanai"
Izdoti saskaņā ar Lauksaimniecības un lauku attīstības likuma
5. panta ceturto daļu
un Attīstības finanšu institūcijas likuma
12. panta ceturto daļu
· Izdarīt Ministru kabineta 2018. gada 22. maija noteikumos Nr. 295 "Valsts atbalsta piešķiršanas kārtība lauksaimniecībā izmantojamās zemes iegādei lauksaimniecības produkcijas ražošanai" (Latvijas Vēstnesis, 2018, 101. nr.; 2019, 63., 166. nr.; 2021, 34. nr.; 2024, 141. nr.) šādus grozījumus:
· 1. Izteikt 8. punktu šādā redakcijā:
· "8. Aizņēmējs un Lauku atbalsta dienests pēc sabiedrības "Altum" pieprasījuma sniedz informāciju par jebkuru atbalstu, ko aizņēmējs saņēmis, ievērojot prasības, kas noteiktas normatīvajos aktos par de minimis atbalsta uzskaites un piešķiršanas kārtību."
· 2. Izteikt 15. punktu šādā redakcijā:
· "15. Valsts aizdevuma summa ir 150 000 000 euro."
· 3. Izteikt 23.2. apakšpunktu šādā redakcijā:
· "23.2. pirms lēmuma pieņemšanas par de minimis atbalsta piešķiršanu pārbauda, vai aizņēmēja plānotais de minimis atbalsts kopā ar iepriekšējos trijos gados piešķirto atbalstu nepārsniedz regulas Nr. 1408/2013 3. panta 2. un 3. punktā noteikto maksimālo de minimis apmēru. Saņemto de minimis atbalstu vērtē viena vienota uzņēmuma līmenī;".
· 4. Izteikt 23.3. apakšpunktu šādā redakcijā:
· "23.3. de minimis atbalstu nepiešķir, ja atbalsta pretendents veic regulas Nr. 1408/2013 1. panta 1. punktā noteiktās darbības vai ja atbalsta pretendentam ir ierosināta tiesiskās aizsardzības procesa lieta, tiek īstenots tiesiskās aizsardzības process vai tam ir pasludināts maksātnespējas process, vai tas atbilst normatīvajos aktos noteiktajiem kritērijiem, lai tam pēc kreditoru pieprasījuma pieprasītu maksātnespējas procedūru;".
· 5. Izteikt 23.4. apakšpunktu šādā redakcijā:
· "23.4. atbalstu, kas piešķirts saskaņā ar šiem noteikumiem, drīkst kumulēt ar citu de minimis atbalstu, ievērojot regulas Nr. 1408/2013 5. panta 1., 2., 2.a un 3. punktā minētos nosacījumus."
· 6. Izteikt 27. punktu šādā redakcijā:
· "27. Sabiedrība "Altum" uzskaita de minimis atbalstu, ievērojot prasības, kas noteiktas normatīvajos aktos par de minimis atbalsta uzskaites un piešķiršanas kārtību."
· 7. Izteikt 28. punktu šādā redakcijā:
· "28. Aizņēmējs un sabiedrība "Altum" uzglabā un sniedz informāciju par sniegto atbalstu atbilstoši regulas Nr. 1408/2013 6. panta 3. un 6. punktam."
· 8. Izteikt 28.1 punktu šādā redakcijā:
· "28.1 Ja ir pārkāptas regulas Nr. 1408/2013 prasības, aizņēmējam ir pienākums atmaksāt sabiedrībai "Altum" saskaņā ar šiem noteikumiem saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem."

